
Анълатма. Макъаледе инглиз тилининъ лексик теркибинде олгъан тюркий алынмалар 
акъкъында лаф юрьсетиле. Тюркий алынмаларнынъ инглиз тилине кечюв ёллары ве 
себеплери огрениле. Дос-догъру алякъа нетиджесинде ве араджы-тиллер вастасынен 
кирген алынмалар тедкъикъ этиле. Тюркий алынмаларнынъ инглиз тилинде сайысы 
бельгилене. 

Анахтар сёзлер: Инглиз тили, тюркий тиллер, алынма сёзлер. 


Инглиз тили бугуньки куньде чокъ микъдарда олгъан ве онъа уникаль чизгилерни 
къошкъан алынмалар нетиджесинде дюньяда энъ дюльбер ве энъ зенгин тиллерден бири 
сайыла. Инглиз тилининъ дигер тиллерге коре догърудан-догъру алякъалар шараитинде 
эджнебий сёзлерни алмагъа имкяны бар эди: башта орта асырларда Британия адасында 
бири-бирини денъиштирип кельген эджнебий истиляджылардан, кечче исе икътисадий 
экспансия ве инглизлернинь мюстемлекечи фааллиги шараитинде. Асыл инглиз 
сёзлерининъ инглиз лугъатында сайысы 30 файызгъа якъын, лякин къалгъан 70 файызны 
500-ге якъын тиллерден алынгъан сёзлер тешкиль эте. Инглиз тилинде тюркий алынмалар, 
башкъа тиллерден кирген алынмаларгъа бакъкъанда, энъ аз деп сайыла [3, с. 173]. 

И.Д. Биккининнинъ фикрине коре, инглиз тилининъ лексик теркибинде олгъан тюркий 
алынмалар керекли дереджеде огренильмеген [1]. Бойлеликнен, ишимизнинъ макъсады да 
инглиз тилининъ лексик теркибинде олгъан алынма тюркий сёзлерни огренип, оларнынъ 
кечюв ёлларыны бельгилемектир. Чешит девирлерде ве бекленильмеген ерлерде Аврасия 
къытасында тюркий халкълар чокъ тюрлю девлетлер къурдылар: Хунн империясы, Тюрк 
къагъанаты, Алтын Орду ве илх. Нетиджеде, тюркий тиллер чокъусы тиллерде, инглиз 
тили де истисна дегиль, озь изини къалдырды. Тюркий алынмалар дос-догъру алякъа 
нетиджесинде инглиз тилинде пейда олды. 

1. Тюркий алынмалар инглизлилернинъ ата тилине — англ ве сакслар ІУ асырнынъ 
сонъунда хуннлар-тюрклер тарафындан фетих этильгенлеринден сонъ, кирип башладылар. 
376 сенеси бутюн Меркезий Авропа хуннларнынъ акимиети алтында къала ве тек 449 
сенеси, хуннларнынъ къыралы Аттилланынъ олюмине аз вакъыт къалгъанда, англ, сакс ве 
ютларнынъ биринджи группалары Британия адаларына кочьмеге башлайлар. Бу кочюв 
процесси 150 йылгъа якъын девам этти. Бойлеликнен, тюрклернинъ алман къабилелерден 
устте турмасы нетиджесинде, тюркий лексиканынъ къадимий инглиз тилине догърудан- 
догъру тесири 73 йылгъа якъын сюрди [3, с. 21]. 

Базы тедкъикъатчылар хунн девирининъ тюркизмлерине Веесй, Боду, эй, Беег, Боок, 
кіпе киби сёзлерини кирсетелер. Инглиз тилининъ инкишаф процессинде къадимий инглиз 
сёзлерининъ чокъусы, бу сырада хунн девиринде кирген тюркизмлер, башкъа алман тиллер 
группасындан я да эски фрэнк тилинден алынгъан сёзлернен денъиштирильди. 


! Асанова Зера Ариповна, ф.и.н., Къырым муэндислик ве педагогика университети, къырымтатар ве 
тюрк тильшынаслыгъы кафедрасынынъ доценти; Менусманова Весиле Ришадовна, Къырым 
муэндислик ве педагогика университети, Тарих, санат, къырымтатар тили ве эдебияты 

2. Къадимий инглиз ве орта инглиз тиллеринде тюркизмлернинъ пейда олув ёлларындан 
бири — викинг деври. Викинглер девамлы суретте (ІХ асырдан ХП асыргъа къадар) 
булгъарлар, печенеклер, къыпчакълар ве дигер тюркий къабилелернен фааль суретте 
мунасебетте булунып, олардан бир де бир анъламларны алып къуллангъандырлар [1]. 

3. Тюркие ве Ингильтере арасында достлукъ мунасебетлери 1579 сенеси тизильди. 
Тюркиеге буюк микъдарда инглиз туджджарлары ёл алдылар. Анда инглиз туджджар 
колониялары тешкиль этильди ве англикан кильселери къурулды. Тюркиеде булунгъан 
инглизлилер озь мектюплеринде, куньделиклеринде ве эсабатларында тюрклернинъ урф- 
адетлерини ве турмушыны, мадий медениетини, Тюркиенинь ичтимаий-сиясий 
къурулышыны тафсилятлы тасвирлей эдилер (Рига, Кајіап, аећа, аксће, Баіғат, БаКата, 
Баз к, Бекіаѕһі, реуі, Біпраѕћі, ротек, Бозй, саіраск, саѕађа, сћіроик, Ӣота, допит, је, 
саПопзее, оіаоиг, һајаіик) [1]. 

ХІХ асырда тюркий алынмалар тек сеяатчылар ве туджджарлар тарафындан дегиль, 
матбуат вастасынен де кирип башлады. 1847 сенеси Истанбулда инглиз тилинде эки газета 
чыкъа: « Тће Геуапї Нега!а » ве « Тће Геуапі Тітеѕ ». 

Биккининнинъ фикрине коре, инглиз тилине кирген тюркий алынмаларнынъ энъ буюк 
микъдарыны тюрк тилинден алынгъан сёзлер тешкиль эте [1]. 

4. Инглиз тилинде, инглизлилернинъ догърудан-догъру дигер тюркий халкъларнен 
(азербайджанлылар, татарлар, озьбеклер, къазахлар, къыргъызлар) алякъалар нетиджесинде 
пейда олгъан тюркий алынмаларнынъ сайысы аз дегиль. Озьбек тилинден Кагаки, 
рагапја, къыргъыз тилинден ќи/ап, ѕот, іепве, къазах тилинден дотга сёзлери кирдилер. 

1558 — 1559 сенелери инглизлилер Хиндистангъа чыкъмакъ макъсадынен энди Москова 
девлетининъ эллерине кечкен Идиль тиджарет ёлуны къулланып башлайлар. 1558 сенеси 
инглиз туджджарлары Къазанда, Астраханда, Мангъышлакъ ярымадасында, Баку, Бухара 
ве Самаркъандда булундылар. 

Тюркий алынмалар инглиз тилинде араджы-тиллер вастасы иле пейда олды. 

1.Араб, фарс ве хинд тиллери вастасынен инглиз тилине бир чокъ тюркий сёзлер кирди. 

Мысырда, 1517 сенеси, яни османлылар мамлюк девлетини басып алгъан деврине 
къадар, къыпчакъ-огъуз тилинде эдебият инкишаф эте эди. Къыпчакъларнынъ Мысырда 
араб эдебиятына, араб тилининъ лексикасы ве грамматикасына буюк тесирлери бар. 

Фарс тили, хусусан лексика джеэтинден, тюркий тиллернинъ буюк тесири алтында 
къалды. Х – ХУ[ асырларда тюрк-фарс девлетлеринде, Иран, Орта Асия ве Хиндистан 
топракъларында, озель бир тиль муити пейда олды: илим ве дин саасында араб тили 
къулланыла эди, эдебият саасында — фарс тили, шахлар ве султанлар сарайларында ве 
ордуда исе тюркий тиль ишлетиле. 

Бир къач асыр ичинде Иран ве Хиндистанда яшагъан тюрклернинъ буюк къысмы фарс 
ве хиндистанлылар тарафындан ассимиляциягъа огъратылды. Бойлеликнен, фарс ве хинд 
тилине пек чокъ тюркий сёзлер кирген [1]. 

2. Хинд тили вастасынен инглиз тилине 900-ге якъын тюркий сёзлер кирди. Олардан 40 
сёз, озь невбетинде, тюрк алынмалары деп сайыла (Реерее, Ресит, Бигка, сова, Кајауаћ, 
Крапит, зоотте, іорсһее, Оғаи). (Хинд тили вастасынен инглиз тилине 40 сёз (еерее, 
Ревит, Битка, софмаі, кајаумаћ, Кһапит, 5оотте, іорсћее, Отаи). 

3. Френклилер ве тюрклернинъ мунасебетлери хачлылар дженки девринде башлай. 
Османлы девлетининъ къуветленюви девиринде (ХІУ – ХУ!) чокъусы френк, испан ве 
итальянлылар тюрклерде хызметте булуна эдилер. Бойлеликнен, френк ве авропа 
тиллеринде бир чокъ тюркий алынмалар пейда олды. 

Тюркизмлер инглиз тилине чешит тиллер вастасынен кирдилер. Меселя, алман 
тилинден: ѕларғаск, аоойе, іғађБапі, 4есетег; испан тилинден: росаѕіп; итальян тилинден: 
Вегратої, Кіоѕк. Инглиз тилине энъ буюк микъдарда тюркизмлер френк тили вастасынен 
кирди: ѕластееп, саѕѕоск, Ба@ап, саідие, сагасо, сйат, сауіат, одайздие, забор Тигкиоїѕе. 
Тюркизмлер инглиз тилине бир къач тиллерден кечип кельгенде, чокъусы алларда, френк 
тили энъ сонъки тиль ола эди. 

4. Маджар тилинден де, алман ве френк тиллери вастасынен, инглиз тилине соасй, 
раідиќ, Кіуаѕ2, уатріге киби тюркизмлер кирген. Инглиз тилинде энъ сыкъ къулланылгъан 
тюркий сёзлерден бири соасй сёзюдир — «балабан могедекли араба» манасыны бильдире. 
Чокъусы этимологик лугъатлары соасһ сёзюнинъ эсас менбасыны Маджаристанда 
ерлешкен ве биринджи балабан къапалы араба япылгъан Косѕ коюнинъ адыны саялар. 
Оларнынъ фикирлерине коре, бу койде ильк балабан могедекли араба япылгъан. Амма даа 
къадимий рус тилинде "кочь" тюркий алынма киби бельгилене ве «кочебелик ичюн 
балабан могедекли араба» манасыны ташый. Коч тамырындан рус тилинде кочевать, 
кочевник, кочевье, кош, кошевой, кощей, куча киби сёзлер пейда олгъан [1]. 

5. Шаркъий Авропа араджы-тиллер сырасына рус ве лех тиллери кире. 

Рус тили вастасынен инглиз тилине 60-тан зияде тюркизмлер кирди: аѕіғаќћап, аіатап, 
риттай, Кейт, коитіѕѕ, таттой, 17615, ѕраѕШіК сагасш, Кайап, Кепауг, Баіаіаіка, Боваіут, 
Роуатіп, кағакиті, Китеап, іаграп ве диг. 

Лех тилинден инглиз тилине бойле тюркий сёзлер кирди: лейпап, ћоғӣе, ићап. 

Чешит менбаларгъа коре, инглиз тилинде олгъан тюркий алынмаларнынъ сайысы 
фаркълы. И.Д. Биккинин макъалесинде тюркий алынмаларнынъ сайысы 400-ге якъын 
олгъаныны косьтере. Олардан 55% этнографик адиселерни, 26% — ичтимаий-сиясий 
лексиканы, 19% — табиат адиселернен багълы лексиканы тешкиль этелер [1]. 

Инглиз тилине ХІХ асырдан эвель кирген чокъусы тюркий сёзлер къулланмадан 
чыкъты. Базылары исе озь маналарыны денъиштирди. Олардан бирлери: роѕй, сауіаге, 
соасй, һогӣе, јаскаі, Кіоѕк ве дигерлери. Мисаль оларакъ, Ва/акїауа сёзю «СоШпз$ Епејіѕһ 
"Рісбопагу» менбаасында «ће рогіп ће Сгітеа» (Къырым лиманы) манасыны ташый. ХІХ 
асырнынъ ортасындан сёзнинъ семантикасы денъише. Къырым дженки заманында ушюген 
Британия аскерлери бутюнлей башыны орьткен баш кийимини уйдурып чыкъаралар ве 
Раіакіауа деп адландыралар. Шимдики заманымызда Ра/акІауа махсус хызметлер, 
альпинистлер, къошу айдавджылары тарафындан къулланыла [5]. 

Тюркий халкъларнынъ тиллери чешит халкълар арасында озь изини къалдырды. 
Ичтимаий-сиясий лексикагъа аит олгъан алынмалар махсус эдебиятта, тюрк ве 
мусульманларнынъ аятынен багълы тарихий-этнографик эсерлеринде къулланыла. 
Этнографик сёзлерни,эксериетнен, ильмий эдебиятта ве тарихий-этнографик метинлерде 
расткетире билемиз. Хинд сёзлерининъ инглиз тилине къабул этильмеси, тюркий 
сёзлернинъ тильге кирмесине себепчи олды. Бундан да гъайры, базы тюркий сёзлер инглиз 
тилининъ лексик теркибине шаркъий Авропа тиллери вастасынен кирди (рус ве лех 
тиллери). Алман, латин, испан, итальян, маджар ве френк тиллери араджы тиллер олып, 
тюркий сёзлернинъ инглиз тилине кирмесине себеп олдылар. Ингльтере ве Тюркие 
интенсив мунасебетлерде олгъаны нетиджесинде, тюрк тилинден инглиз тилине пек чокъ 
алынмалар кирди. Амма чокъусы алынмалар башкъа тюркий тиллерден де (азербайджан, 
озьбек, къазах, къыргъыз ве диг.) – кирген. Базы тюркий алынмалар инглиз тилининъ 
лексик теркибинде фааль ишлетиле ве оларнынъ эквиваленти ёкъ. Олар небатат, айванат, 
тюрклернинъ турмушыны, адетлерини, ичтимаий-сиясий аятыны ве мемурий-территориаль 
къурулышыны тариф этмек ичюн къулланыла. 

ТЮРКСКИЕ ЗАИМСТВОВАНИЯ В ЛЕКСИЧЕСКОМ 
СОСТАВЕ АНГЛИЙСКОГО ЯЗЫКА 


Аннотация. В статье рассматриваются тюркские заимствования в лексическом 
составе английского языка. Изучаются пути и причины проникновения тюркских 
заимствований в английский язык. Исследуются заимствования, вошедшие как прямым 


12 


Вопросы крымскотатарской филологии, истории и культуры. Выпуск 6. 


путём, так и посредством языков-посредников. Определяется количество тюркских 
заимствований в английском языке. 
Ключевые слова: английский язык, тюркские языки, заимствованные слова. 


Аѕапоуа Гега Атроупа, 
Мепиѕтапоуа Гезйе КіѕһайӢоупа 


ТОККІС ВОККОМІМХАС5 ІМ ТНЕ ГЕХІСАІ, 
СОМРОЅІТІОМ ОЕ ТНЕ ЕМСЫ$Н ГАМСОАСЕ 


‚Ѕиттагу. Тре агіісіе 4еа5 "ий Тигкіс Боттоиіпеѕ т ше Іехіса! сотроѕійоп оѓ ше Епе1іѕћ 
[апвиазе. Тле умауѕ апа геаѕопѕ јог Ше репеігайоп оў Тигкіс Боттоиіпоѕ тю Епеіїѕћ аге 
іпуеѕійеаіеа. Гоапуота іп Епеііѕћ (Бой аіғесйу апа тоией пиеттейагу Іапвиавеѕ) ате 
ілогоиећ!у ѕіиаіеа. Тле питђег оў Тигкіс Ботгоуіпеѕ іп Епеііѕћ 15 деіегтіпей. 

Кеуюоғӣ5: Епе1іѕћ, Тиғкіс Іапеиасеѕ, Боттоумеа уоғаз. 

